# KAPOSVÁR MEGYEI JOGÚ VÁROS

## POLGÁRMESTERE

1. változat

### ELŐTERJESZTÉS

**a SEFAG Zrt.-vel kötendő bérleti szerződésről**

A 27. számú felnőtt háziorvosi körzet ellátása a SEFAG Erdészeti és Faipari Zrt. Tinódi L. S. utca 6. szám alatti telephelyén bérelt rendelőben biztosított. A rendelő bérletéről szóló korábban kötött szerződés 2015. december 31-én lejárt. Az önkormányzatnak jelenleg nem áll rendelkezésére olyan saját tulajdonú helyiség, amellyel a bérelt orvosi rendelő kiváltható lenne.

A SEFAG Zrt. az előterjesztés mellékletét képező bérleti szerződés tervezetet jóváhagyta. Eszerint a 81 m2 alapterületű orvosi rendelőt 2016. január 1-től határozatlan időre, 90 napos felmondási idő kikötésével évi 460.000 Ft + ÁFA bérleti díjért (mely a 2014-2015 évben fizetett összeghez képest nem változott) biztosítja az önkormányzat részére.

Javasoljuk, hogy az egészségügyi alapellátás további zavartalan működése érdekében a Közgyűlés járuljon hozzá a bérleti szerződés melléklet szerinti tartalommal történő megkötéséhez.

**Kaposvár, 2016. január 27.**

#### Szita Károly

**polgármester**

**HATÁROZATI JAVASLAT:**

Kaposvár Megyei Jogú Város Közgyűlése úgy határozott, hogy SEFAG Zrt.-vel a melléklet szerinti tartalommal bérleti szerződést köt, és felhatalmazza a polgármestert a szerződés aláírására.

Felelős: Szita Károly polgármester

Közreműködő: Molnár György igazgató

Nagyné Horváth Mónika népjóléti referens

Határidő: 2016. február 29.

*melléklet*

***B é r l e t i s z e r z ő d é s***

amely létrejött egyrészről a **SEFAG Erdészeti és Faipari Zrt.** (7400 Kaposvár, Bajcsy-Zs. u. 21., cégjegyzékszám: Cg.14-10-300060, adószám: 11227003-2-14, képviseli: Barkóczi István vezérigazgató), mint bérbeadó, másrészről **Kaposvár Megyei Jogú Város Önkormányzata** (7400 Kaposvár, Kossuth tér 1., képviseli: Szita Károly polgármester), mint bérlő között alulírott napon és helyen az alábbi feltételekkel:

1. Bérbeadó ezen szerződéssel **2016. január 1-től határozatlan időre** bérbe adja a tulajdonában lévő Kaposvár, Tinódi L. S u. 6. szám alatti orvosi rendelőt. Az ingatlan orvosi rendelőt, orvosi kezelőt, várót, közlekedőt, női és férfi WC-t, orvosi szobát és öltözőt tartalmaz összesen 81 m2 területen.

2. Bérlő az 1. pontban megnevezett ingatlanért a szerződés teljes időtartamára **460.000,-Ft + ÁFA/év**, azaz **négyszázhatvanezer forint + ÁFA/év** bérleti díjat fizet.

1. Bérlő a bérleti díjat a szerződés időtartama alatt, negyedéves ütemezéssel köteles megfizetni bérbeadó számlájára, a számla keltétől számított 8 banki napon belül.
2. A Bérlő tájékoztatja a Bérbeadót, hogy a bérleményt – háziorvosi rendelés céljából – ingyenes használatba kívánja adni a Kincses Egészségügyi és Szolgáltató Bt. (7400 Kaposvár, Vikár Béla u. 51/B.) részére, aki a kaposvári 27. számú háziorvosi körzet működtetését végzi a rendelőben. A Bérbeadó a tájékoztatást tudomásul veszi, egyben hozzájárulását adja a bérlemény fenti célú hasznosításához, azzal, hogy azt csak a fent nevezett cég használhatja.
3. A bérlemény használatával járó egyéb költségeket a Kincses Egészségügyi és Szolgáltató Bt. köteles a Bérbeadó részére megfizetni, melyről a SEFAG Zrt Zselici Erdészete, és a Kincses Egészségügyi és Szolgáltató Bt. között, 1996. április 1-én kelt megállapodás rendelkezik.
4. A bérbe adott orvosi rendelő műszaki állapota jó. A bérleti jogviszony megszűnése esetén az átadáskor meglévő állapotban és felszereltséggel köteles a bérbeadónak visszaadni.
5. Bérlő a bérleményt csak rendeltetésének megfelelően használhatja.
6. A bérleményben a Bérlő a Bérbeadót terhelő felújítást, átalakítást, annak írásbeli engedélye nélkül nem végezhet.
7. Felek a bérleti szerződést 90 napos felmondási idővel mondhatják fel, a hónap végére.
8. A Bérbeadó kifejezetten lemond – a törvény által lehetővé tett körben – arról, hogy Bérlő vezető tisztségviselőjével szemben a jelen szerződéssel összefüggésben bármilyen kártérítési vagy egyéb igényt érvényesítsen. A Bérlő vezető tisztségviselői erre a felelősségkorlátozásra közvetlenül hivatkozhatnak.
9. A Bérlő kifejezetten lemond – a törvény által lehetővé tett körben – arról, hogy Bérbadó vezető tisztségviselőjével szemben a jelen szerződéssel összefüggésben bármilyen kártérítési vagy egyéb igényt érvényesítsen. A Bérbadó vezető tisztségviselői erre a felelősségkorlátozásra közvetlenül hivatkozhatnak.
10. A felek kölcsönösen és kifejezetten kizárják a felek azon jogát, hogy bármelyik fél jelen szerződést megtámadja arra való hivatkozással, hogy az ezen pontban foglalt igényérvényesítésről való lemondás miatt a szolgáltatás és az ellenszolgáltatás között feltűnő értékaránytalanság lenne.

A jelen szerződésben nem szabályozott kérdésekben a felek a Polgári Törvénykönyvről szóló 2013. évi V. törvény rendelkezéseinek alkalmazásában állapodnak meg.

Szerződő felek a szerződést alulírott napon és helyen - mint akaratukkal mindenben megegyezőt – helybenhagyólag aláírják. Az 5.) pontban hivatkozott és 1996. április 1-én kelt megállapodást a szerződés mellékletének tekintik.

Kaposvár, 2016. február 25.

Szita Károly Barkóczi István

polgármester vezérigazgató

Kaposvár MJV Önkormányzata SEFAG Erdészeti és Faipari Zrt.

Molnár György

igazgató

pénzügyi ellenjegyző